**„PANEVĖŽIO R. DEMBAVOS K. VELŽIO SEN. PAJUOSČIO PLENTO APŠVIETIMO TINKLŲ ĮRENGIMAS“**

**RANGOS SUTARTIS Nr. S1-**

**sudaryta tarp**

**Panevėžio rajono savivaldybės administracijos ir**

[*Tiekėjas*]

**2025-**

**Panevėžys**

**TURINYS**

[1. ĮŽANGA 3](#_Toc166162703)

[2. SUTARTIES SĄVOKOS, SUTARTIES STRUKTŪRA IR AIŠKINIMAS 3](#_Toc166162704)

[3. ŠALIŲ PATVIRTINIMAI IR GARANTIJOS 4](#_Toc166162705)

[4. SUTARTIES OBJEKTAS 5](#_Toc166162706)

[5. DARBŲ KAINA 6](#_Toc166162707)

[6. SUTARTIES GALIOJIMO IR VYKDYMO TERMINAI 7](#_Toc166162710)

[7. DARBŲ KOKYBĖ IR GARANTINIS TERMINAS 8](#_Toc166162711)

[8. ŠALIŲ TEISĖS IR PAREIGOS 9](#_Toc166162712)

[9. DARBŲ SUSTABDYMAS 13 10. SUBRANGA, SUBRANGOVŲ KEITIMAS 12](#_Toc166162713)

[11. DARBŲ PERDAVIMO – PRIĖMIMO TVARKA 14](#_Toc166162714)

[12. MOKĖJIMŲ TVARKA 15](#_Toc166162715)

[13. SUTARTIES ĮVYKDYMO UŽTIKRINIMAS 16](#_Toc166162716)

[14. SUTARTIES PAKEITIMAI 16](#_Toc166162717)

[15. SUTARTIES NUTRAUKIMAS 18](#_Toc166162718)

[16. KONFIDENCIALI INFORMACIJA 19](#_Toc166162719)

[17. ŠALIŲ ATSAKOMYBĖ 19](#_Toc166162720)

[18. GINČŲ SPRENDIMAS IR TEISMINGUMAS 20](#_Toc166162721)

[19. SUSIRAŠINĖJIMAS 20](#_Toc166162722)

[20. ASMENS DUOMENŲ TVARKYMAS 21](#_Toc166162723)

21. INTELEKTINĖS NUOSAVYBĖS TEISĖS 21

[22. KITOS SUTARTIES SĄLYGOS 21](#_Toc166162724)

[23. PRIEDAI 21](#_Toc166162725)

[24. ŠALIŲ REKVIZITAI 22](#_Toc166162726)

# ĮŽANGA

Panevėžio rajono savivaldybės administracija, juridinio asmens kodas 188774594, Vasario 16-osios g. 27, 35185 Panevėžys, atstovaujama Savivaldybės administracijos direktoriaus ........................, (toliau − Užsakovas) ir ............................, juridinio asmens kodas .................................., kurios registruota buveinė yra........................................., atstovaujama.........................................................., (toliau − Rangovas),

(*jeigu Pasiūlymą pateikė ūkio subjektų grupė, nurodomi visų ūkio subjektų grupės narių rekvizitai*),

Toliau kartu vadinami „Šalimis“, o kiekvienas atskirai – „Šalimi“,

Atsižvelgdami į tai, jog:

1. Užsakovas, vadovaujantis Lietuvos Respublikos viešųjų pirkimų įstatymo, kitų teisės aktų bei Pirkimo dokumentų nuostatomis, siekia įsigyti Pirkimo objektą;
2. Užsakovas, vadovaudamasis Lietuvos Respublikos viešųjų pirkimų įstatymo, kitų teisės aktų nuostatomis, parengė, patvirtino ir (nurodyti datą) CVP IS (adresu <https://viesiejipirkimai.lt>) paskelbė mažos vertės skelbiamos apklausos viešąjį pirkimą „Panevėžio r. Dembavos k. Velžio sen. Pajuosčio plento apšvietimo tinklų įrengimas“, pirkimo ID ....;
3. Rangovas pateikė Pasiūlymą Pirkime, o Užsakovas, nustatyta tvarka atlikęs Pirkimo procedūras ir įvertinęs visus gautus pasiūlymus, pripažino jį Pirkimo laimėtoju.

Užsakovas iš vienos pusės, bei Rangovas iš kitos pusės, ketindami prisiimti sutartinius įsipareigojimus, laisva valia susitarė ir sudarė šią sutartį (toliau – **Sutartis**):

# SUTARTIES SĄVOKOS, SUTARTIES STRUKTŪRA IR AIŠKINIMAS

* 1. **Civilinis kodeksas** – Lietuvos Respublikos civilinis kodeksas.
  2. **Darbai** – Sutarties 4 skyriuje nurodyti Darbai, kuriuos Rangovas įsipareigoja atlikti savo rizika bei perduoti atliktų Darbų rezultatą Užsakovui šioje Sutartyje nustatytomis sąlygomis ir tvarka.
  3. **Darbų kaina** – šios Sutarties 5.1 p. nurodytos sumos, kurias Užsakovas moka Rangovui už atliekamus Darbus, įskaitant visas išlaidas ir mokesčius.
  4. **Diena** – jei šios Sutarties dokumentai nenustato kitaip, ši sąvoka reiškia kalendorinę dieną.
  5. **Pasiūlymas** – vykdant Pirkimo procedūras, Rangovo pateiktų dokumentų visuma Darbams pagal šią Sutartį atlikti.
  6. **Užsakovas** – Panevėžio rajono savivaldybės administracija, juridinio asmens kodas 188774594, Vasario 16-osios g. 27, Panevėžys 35185.
  7. **Pirkimas** – organizuotas viešasis pirkimas, siekiant sudaryti Sutartį.
  8. **Pirkimo sąlygos** – vykdytų Pirkimo procedūrų metu pateiktų dokumentų visuma, kuriais vadovaujantis Rangovas pateikė Pasiūlymą.
  9. **Rangovas** – asmuo ar asmenų grupė, atliekantis (-i) Sutartyje nurodytus Darbus Užsakovui.
  10. **Subrangovas** – juridinis arba fizinis asmuo, kuris pagal galiojantį tarpusavio sandorį su Rangovu, Rangovo pasitelkiamas atlikti Sutartyje nurodytus darbus.
  11. **Sutarties įsigaliojimo diena** – diena, kai Šalys pasirašo Sutartį ir Rangovas pateikia Sutarties įvykdymo užtikrinimą patvirtinantį dokumentą.
  12. **Sutartis** – ši Sutartis, susidedanti iš Sutarties 2.17 p. išvardintų dokumentų.
  13. **Techninė specifikacija** – dokumentas, kuris yra Pirkimo sąlygų ir šios Sutarties sudedamoji dalis, ir kuriame nustatyti reikalavimai Darbams.
  14. **Teisės aktai** – reiškia Lietuvos Respublikos teisės aktus ir tarptautines sutartis bei Europos Sąjungos teisės aktus ar bet kokios trečiosios šalies viešosios valdžios individualaus ar norminio pobūdžio potvarkius, kurie, nepriklausomai nuo jų teisinės galios ir (arba) jurisdikcijos, saisto bet kurią Šalį ir (arba) turi įtakos šios Sutarties vykdymui, bei Užsakovo vidaus teisės aktus, su kuriais Rangovas buvo supažindintas.
  15. **Trečioji šalis** – bet kuris kitas fizinis arba juridinis asmuo, kuris nėra Šalis.
  16. **Viešųjų pirkimų įstatymas** – Lietuvos Respublikos viešųjų pirkimų įstatymas.
  17. Ši Sutartis yra vientisas ir nedalomas dokumentas, kurį sudaro toliau išvardinti dokumentai. Sutarties aiškinimo ir taikymo tikslais nustatoma tokia Sutarties dokumentų pirmenybės tvarka:
      1. Sutartis (su priedais);
      2. Pirkimo sąlygos;
      3. Rangovo Pasiūlymas.
  18. Jei Sutarties dokumentuose yra neaiškumų, neatitikimų ar prieštaravimų, taisyklės, nustatytos aukštesnės galios Sutarties dokumente, visuomet yra laikomos pakeičiančiomis žemesnės galios Sutarties dokumente nustatytas analogiškas taisykles nuo Sutarties įsigaliojimo dienos.
  19. Sutartis yra sudaryta, ji turi būti aiškinama ir taikoma pagal Lietuvos Respublikos teisę.

# ŠALIŲ PATVIRTINIMAI IR GARANTIJOS

* 1. Kiekviena iš Šalių pareiškia ir garantuoja kitai Šaliai, kad:
     1. Šalis yra tinkamai įsteigta ir teisėtai veikia pagal buveinės valstybės teisės aktų reikalavimus;
     2. Šalis atliko visus teisinius veiksmus, būtinus, kad Sutartis būtų tinkamai sudaryta ir galiotų;
     3. sudarydama Sutartį, Šalis neviršija savo kompetencijos ir nepažeidžia ją saistančių Teisės aktų, taisyklių, statutų, teismo sprendimų, įstatų, nuostatų, potvarkių, įsipareigojimų ir susitarimų;
     4. Šalies atstovai, pasirašę šią Sutartį, yra Šalies tinkamai įgalioti ją pasirašyti ir Šalių, ir (ar) jų atstovų asmens duomenys, būtini tinkamam Sutarties sudarymui, nelaikomi konfidencialia informacija;
     5. Šaliai nėra žinoma apie jokius būsimus teisinės aplinkos pasikeitimus, kurie galėtų turėti įtakos Šalies įsipareigojimų pagal šią Sutartį vykdymui;
     6. Sutartis yra Šaliai galiojantis, teisinis ir ją saistantis įsipareigojimas, kurio vykdymo galima pareikalauti pagal Sutarties sąlygas;
     7. Sutarties įsigaliojimo dieną Šalims šios Sutarties sąlygos yra aiškios ir vykdytinos;
     8. nei šios Sutarties sudarymas, nei Užsakovo ar Rangovo šia Sutartimi prisiimtų įsipareigojimų vykdymas neprieštarauja ir nepažeidžia: (i) jokio teismo, arbitražo, valstybinės ar savivaldos institucijos sprendimo, įsakymo, potvarkio ar nurodymo, kuris yra taikomas Šalims; (ii) jokios sutarties ar kitokio sandorio, kurio šalimi yra atitinkama Šalis; (iii) jokio Šalims taikomo įstatymo ar kito teisės norminio akto nuostatų.
  2. Šalys pareiškia, kad šioje Sutartyje nustatytos netesybos yra laikomos teisingomis bei nedidelėmis ir sutinka, kad jos nebūtų mažinamos, nepriklausomai nuo to, ar dalis prievolės yra įvykdyta. Šalys taip pat pripažįsta, kad minėtų netesybų dydis yra laikomas minimalia neginčijama nukentėjusiosios Šalies patirtų nuostolių suma, kurią kita Šalis turi kompensuoti nukentėjusiajai Šaliai dėl Sutarties pažeidimo (nesilaikymo), nereikalaujant nuostolių dydį patvirtinančių įrodymų.
  3. Rangovas patvirtina, kad:
     1. turi visus Teisės aktais numatytus leidimus, licencijas, darbuotojus, organizacines ir technines priemones, reikalingas Darbams atlikti;
     2. Darbus atliks darbuotojai, turintys tinkamą Darbams atlikti kvalifikaciją, t. y. turintys valstybės institucijų išduotus dokumentus, suteikiančius teisę atlikti Darbus pagal išduotus ir galiojančius sertifikatus, patvirtinančius, kad darbuotojai yra apmokyti dirbti su Darbams naudojama gamintojo įranga;
     3. susipažino su Darbais, aplinkybėmis ir sąlygomis, kurioms esant bus atliekami Darbai, su Technine specifikacija ir neturi jokių pretenzijų ir (arba) pastabų dėl galimybės atlikti Darbus Sutartyje, jos prieduose nustatyta tvarka ir sąlygomis;
     4. Darbai (tame tarpe – visos panaudotos medžiagos, įrengimai, priemonės) visiškai atitiks galiojančių Teisės aktų, Sutarties dokumentų reikalavimus. Bendrųjų statybos darbų dalies statybos technologiniams procesams minimalių kokybės reikalavimų lygis aprašytas [www.statybostaisykles.lt](http://www.statybostaisykles.lt) tinklapyje „Statybos taisyklės“ atitinkamuose skyriuose. Neatitikimas minėtiems reikalavimams reikš Sutarties pažeidimą. Rangovas pareiškia, kad jam yra žinoma, jog Užsakovui yra reikalingi tik kokybiškai atlikti Darbai (medžiagos, įrengimai, priemonės) bei jų rezultatai;
     5. į Pasiūlymo kainą įskaičiavo visas išlaidas, būtinas Darbų pagal šią Sutartį atlikimui bei prisiima riziką dėl to, jei ne nuo Užsakovo priklausančių aplinkybių padidės su Sutarties vykdymu susijusios Rangovo išlaidos ir (arba) Rangovui Sutarties vykdymas taps sudėtingesnis;
     6. Lokalinėse sąmatose, kurios pateikiamos ne vėliau kaip iki pirmojo atliktų darbų priėmimo akto, Rangovo nurodyto kiekvieno Darbo mato vieneto įkainis apima tai, kas numatyta Darbo aprašyme, įskaitant visus reikiamus Rangovo įrengimus bei mechanizmus tam Darbui atlikti, montavimą, Rangovo personalo darbą, medžiagas, priežiūrą, paleidimą, derinimą, bandymus, netiesiogines išlaidas, Rangovo mokamus mokesčius, pelną kartu su galimai numatoma Rangovo rizika, prievoles ir įsipareigojimus, apibrėžtus Sutartyje ar atsirandančius ją vykdant;
     7. gerai išanalizavo ir suprato Darbų pobūdį bei jų apimtį pagal Techninę specifikaciją, kitus Sutarties dokumentus bei kitus Rangovui pateiktus duomenis, Darbų objekto fizinius matmenis ir būklę, numatė ir įvertino visus sudėtinius darbus, medžiagas, įrangą, priemones, paslaugas ir kitus įsipareigojimus, o taip pat visus kaštus, būtinus Darbams atlikti. Rangovas pareiškia, kad, prieš pasirašant Sutartį, jis, būdamas savo srities profesionalu, išsamiai išanalizavo, patikrino Techninėje specifikacijoje nurodytus medžiagų ir Darbų kiekius bei apimtis, įvertino visus pagrindinius, tarpinius darbus, reikalingus pagal Sutartį numatytiems Darbams atlikti, turėjo galimybę raštu pateikti visas pastabas Užsakovui;
     8. iki Sutarties pasirašymo gavo Darbams pradėti būtinus dokumentus, su kuriais jis išsamiai, kaip savo srities profesionalas, susipažino ir jokių klausimų ar neaiškumų dėl jų neturi;
     9. atlikus Darbus, Darbų rezultatą bus galima naudoti pagal tikslinę jo paskirtį. Jeigu Darbai bus atlikti netinkamai ir (ar) jų rezultato nebus galima naudoti pagal tikslinę paskirtį, Rangovas savo rizika ir lėšomis atliks visus būtinus Darbus bei nupirks reikiamas medžiagas ar įrengimus, kad Darbų rezultatas būtų nepriekaištingas, ir nereikalaus iš Užsakovo padidinti Darbų kainos, nustatytos Sutarties 5 skyriuje;
     10. Užsakovui ar jo paskirtam asmeniui atliekant bet kokius darbus, susijusius su Darbų rezultatu, nėra reikalingi jokie Rangovo ar bet kurio kito asmens papildomi sutikimai, leidimai ir kiti dokumentai, o šiame Sutarties punkte nurodytų veiksmų atlikimas nepanaikina Sutarties 7.9 p. nurodytos garantijos;
     11. yra susipažinęs arba įsipareigoja susipažinti su visais Užsakovo vidaus teisės aktais, reikšmingais tinkamam Rangovo įsipareigojimų vykdymui, ir įsipareigoja tinkamai juos vykdyti.
  4. Užsakovas patvirtina, kad:
     1. įvykdė šiai Sutarčiai sudaryti būtinas viešųjų pirkimų procedūras;
     2. priims pagal šios Sutarties nuostatas kokybiškai atliktus Darbus ir už tokius Darbus atsiskaitys.
  5. Jei paaiškėja, kad šioje Sutartyje nurodyti Šalių patvirtinimai (-as) ir/ar pareiškimai (-as) yra melagingas (-i) ir / ar klaidingas (-i), Šalis privalo atlyginti kitai Šaliai dėl tokio (-ių) melagingo (-ų) ir/ar klaidingo (-ų) patvirtinimo (-ų) ir / ar pareiškimo (-ų) patirtus nuostolius.
  6. Sutarties sąlygos yra sudarytos remiantis Viešųjų pirkimų įstatymo ir kitų Teisės aktų nuostatomis. Esant situacijai, kuomet Sutarties sąlygos neatitinka Viešųjų pirkimų įstatyme išdėstytų reikalavimų, taikomos Viešųjų pirkimų įstatymo normos. Šalys konstatuoja ir patvirtina, jog šios Sutarties nuostatos Pirkimo sąlygų nuostatoms neprieštarauja.

# SUTARTIES OBJEKTAS

* 1. Rangovas įsipareigoja savo rizika ir savo medžiagomis pagal Techninės specifikacijos reikalavimus, Sutartyje nurodytomis sąlygomis ir terminais atlikti Panevėžio r. Dembavos k. Velžio sen. Pajuosčio plento apšvietimo tinklų įrengimo darbus, parengiant privalomąją techninę dokumentaciją po statybos darbų (toliau – Darbai) ir perduoti šių Darbų rezultatą Užsakovui.
  2. Užsakovas įsipareigoja priimti atliktus Darbus ir sumokėti už juos Sutartyje nurodytomis sąlygomis ir tvarka*.*
  3. Konkretūs reikalavimai Darbams nurodyti Techninėje specifikacijoje (Sutarties priedas Nr. 1).
  4. Darbų atlikimo vieta – Panevėžio r. Dembavos k. Velžio sen. Pajuosčio plentas.

# DARBŲ KAINA

* 1. Darbų kainą sudaro *[nurodyti kainą skaičiais]* Eur (*[nurodyti kainą žodžiais]*), įskaitant PVM:

|  |  |  |  |  |
| --- | --- | --- | --- | --- |
| Eil. Nr. | Darbų pavadinimas | Kaina be PVM, Eur | PVM dydis, Eur | Bendra kaina su PVM, Eur |
|  | **Panevėžio r. Dembavos k. Velžio sen. Pajuosčio plento apšvietimo tinklų įrengimas:** |  |  |  |
| 1. | Apšvietimo tinklų įrengimas |  |  |  |
| 2. | Privalomosios techninės dokumentacijos parengimas |  |  |  |
|  | **Iš viso:** |  |  |  |

* 1. Rangovas į Darbų kainą yra įskaičiavęs visas Rangovo išlaidas, susijusias su Sutartyje numatytų įsipareigojimų vykdymu, visus mokesčius, įskaitant, bet neapsiribojant, PVM, taip pat, įskaitant, bet neapsiribojant:
     1. išlaidas, susijusias su Sutartyje numatytų įsipareigojimų vykdymu;
     2. visas su dokumentų, numatytų Techninėje specifikacijoje, rengimu, derinimu ir pateikimu susijusias išlaidas;
     3. įsisteigimo Lietuvos Respublikoje išlaidas (jei tai reikalinga Darbų atlikimui užtikrinti) arba su laisvo prekių ir (ar) paslaugų (teikiamų kartu su Darbais) judėjimo teisės įgyvendinimu susijusias išlaidas (teisės pripažinimo dokumentų, patvirtinimų gavimo iš kompetentingų Lietuvos Respublikos institucijų ir (arba) profesinių bendrijų išlaidas ir kita);
     4. šios Sutarties sudarymo ir vykdymo išlaidas, įskaitant išlaidas, susijusias su priverstiniu Sutarties vykdymu;
     5. visų medžiagų, kurias numato naudoti atliekant Darbus (jeigu Darbai bus atliekami iš Rangovo medžiagų), išlaidas, transportavimo išlaidas, Rangovo darbuotojų aprūpinimo tinkama įranga bei įrankiais, reikalingais tinkamam Darbų atlikimui (jei taikoma), išlaidas;
     6. visas tiesiogines ir netiesiogines išlaidas, susijusias su Darbų vykdymu bei bet kokių darbų, reikalingų Darbams vykdyti, kuriuos Rangovas, būdamas savo srities specialistu, turėjo ir galėjo numatyti, jei būtų buvęs pakankamai rūpestingas ir tinkamai atsižvelgęs į aplinkybę, kad Užsakovas siekia, jog Rangovas Darbus vykdytų, kartu atlikdamas ir susijusius darbus, kaina;
     7. kitas su tinkamu Darbų atlikimu susijusias išlaidas.
  2. Šiai Sutarčiai taikoma fiksuotos kainos kainodara. Sutarties kaina Sutarties galiojimo metu

nekeičiama, išskyrus:

5.3.1. padidėjus arba sumažėjus pridėtinės vertės mokesčio (PVM) tarifui Sutarties kaina atitinkamai

didinama arba mažinama. Sutarties kainos perskaičiavimo formulė pasikeitus PVM tarifui:



 - Perskaičiuota Sutarties kaina (su PVM)

 - Sutarties kaina (su PVM) iki perskaičiavimo

A – Atliktų darbų kaina (su PVM) iki perskaičiavimo

 - senas PVM tarifas (procentais)

 - naujas PVM tarifas (procentais)

5.4. Sutarties kaina perskaičiuojama, kai prireikia iš Rangovo pirkti papildomų darbų, paslaugų ar prekių, kurie nebuvo įtraukti į pirminį Pirkimą, kai yra bent viena Viešųjų pirkimų įstatymo 89 straipsnio sąlyga.

5.5. Kainos pakeitimas įforminamas abiejų Sutarties šalių aktu ir papildomu susitarimu prie Sutarties. Šalys privalo sudaryti Susitarimą dėl kainos perskaičiavimo per 10 darbo dienų nuo Šalies prašymo kitai Šaliai perskaičiuoti kainą pateikimo dienos. Perskaičiuojama tų Darbų kaina, kurie pagal Sutartį atliekami po kainos perskaičiavimo.

5.6. Visi mokėjimai ir atsiskaitymai pagal Sutartį vykdomi eurais.

5.7. Už papildomus darbus, kuriuos Rangovas atlieka be Užsakovo rašytinio sutikimo, Užsakovas Rangovui papildomai neapmoka.

5.8. Atsiskaitymo dokumentuose Rangovas privalo laikytis Sutarties dokumentuose išvardintų Darbų sudėties ir, Užsakovui pareikalavus, pridėti būtinus Darbų rūšį ir apimtį patvirtinančius skaičiavimus ir dokumentus.

# 6. SUTARTIES GALIOJIMO IR VYKDYMO TERMINAI

* 1. Sutartis įsigalioja, kai Šalys pasirašo Sutartį, Rangovas pateikia Sutarties įvykdymo užtikrinimą, ir galioja iki visiško Sutarties sąlygų įvykdymo.
  2. **Darbų pradžia yra Statybvietės perdavimo-priėmimo akto pasirašymo data. Statybvietę Užsakovas turi perduoti, o Rangovas priimti per 5 (penkias) darbo dienas nuo sutarties įsigaliojimo dienos. Rangovas turi vykdyti Darbus ir užbaigti juos, laikydamasis Sutarties 6.3 p. nustatytų terminų.**
  3. **Darbų atlikimo terminas (įskaitant privalomosios techninės dokumentacijos parengimą) – iki 2025 m. gruodžio 31 d.** Darbų atlikimo terminas gali būti pratęstas 1 (vieną) kartą ne ilgesniam kaip 2 (dviejų) mėnesių laikotarpiui dėl svarbių priežasčių, kurios negali priklausyti nuo Rangovo (išskirtinai nepalankios gamtinės sąlygos, kitos aplinkybės, kurios nebuvo žinomos pirkimo vykdymo metu ir su kuriomis susidurtų bet kuris rangovas).
  4. Darbų vykdymo termino pratęsimas atliekamas:
     1. Jei Rangovas ketina pareikšti prašymą dėl termino pratęsimo, Rangovas turi pranešti Užsakovui (toliau – Pranešimas) apie tokį ketinimą kaip įmanoma greičiau, kai Rangovas sužino apie vėlavimą sukėlusį įvykį.
     2. Jei reikalinga, Rangovas registruoja tokius naujausius dokumentus, kokie gali būti reikalingi pagrįsti bet kokiam pareiškimui, dėl teisės pratęsti terminą. Rangovas turi leisti Užsakovui tikrinti visus tokius dokumentus ir turi pateikti Užsakovui prašomas jų kopijas.
     3. Per trumpiausiai įmanomą terminą, tačiau ne vėliau nei per 5 (penkias) dienas nuo Rangovo pateikto Pranešimo arba per kitą su Užsakovu sutartą laikotarpį, Rangovas turi pateikti kitas savo Pranešimo (jei toks būtų) detales, kurios, jo manymu, yra būtinos, kad įrodytų savo teisę.
     4. Užsakovas privalo įvertinti ar suderinti atitinkamą termino pratęsimą, kai tik gaunamas Pranešimas ir bet kuriuo atveju ne vėliau kaip per 15 (penkiolika) dienų nuo bet kurio Pranešimo gavimo (nebent Šalys susitaria dėl kito laikotarpio). Jei Užsakovas nusprendžia, kad pratęsimo neturėtų būti, jis privalo nedelsiant informuoti apie tai Rangovą, kai tik priimamas toks sprendimas. Visais atvejais, Užsakovas turi konsultuotis su Rangovu apie pratęsimo teisę ir (ar) trukmę. Visais atvejais, Šalys turėtų siekti susitarti dėl Pranešimo
  5. Rangovas turi teisę užbaigti Sutarties vykdymą anksčiau nustatytų terminų.

# DARBŲ KOKYBĖ IR GARANTINIS TERMINAS

* 1. Atliekamiems Darbams, Darbų kokybei bei Rangovo personalui keliami kvalifikaciniai reikalavimai, apibrėžti Pirkimo sąlygose, Techninėje specifikacijoje bei Pasiūlyme. Rangovas, atlikdamas Darbus, turi laikytis Teisės aktų reikalavimų.
  2. Leidimų, licencijų ir sertifikatų, reikalingų Sutarties tinkamam vykdymui, gavimas, reikalingos ir / arba naudingos vykdomosios dokumentacijos, įskaitant ir visus būtinus bandymus bei išpildomąsias nuotraukas, įforminimas ir jos perdavimas Užsakovui, reikalingi ir / arba naudingi žymėjimo ir matavimo darbai taip pat yra priskiriami Darbams.
  3. Rangovas privalo užtikrinti, kad tinkama (Pirkimo sąlygas atitinkanti) jo ir (arba) jo personalo kvalifikacija būtų užtikrinama visą Sutarties galiojimo laikotarpį.
  4. Rangovas, Užsakovui pareikalavus, per Užsakovo nustatytą terminą privalo pateikti Užsakovui pakankamus įrodymus, jog jis turi visus pagal Teisės aktų reikalavimus būtinus Darbų atlikimui Lietuvos Respublikoje leidimus, atestatus, licencijas ir (arba) kitus Teisės aktų nustatytus dokumentus.
  5. Rangovas, prieš paslėpdamas ar uždengdamas kurias nors konstrukcijas ar atliktus Darbus (jų dalį), privalo mažiausiai prieš 1 (vieną) dieną apie tai informuoti statinio statybos techninės priežiūros vadovą, su kuriuo pasirašomas paslėptų darbų aktas. Jeigu Rangovas paslepia konstrukcijas ar statybos darbus apie tai raštu nepranešęs statinio statybos techninės priežiūros vadovui, tai, statinio statybos techninės priežiūros vadovui pareikalavus, Rangovas savo sąskaita privalo tą Darbą atidengti patikrinimui.
  6. Šalys turi teisę užsakyti reikalingas ekspertizes atliktų Darbų kokybei nustatyti. Ekspertizės atlikimo išlaidas apmoka ekspertizę užsakiusi Šalis. Jei ekspertizės metu neišaiškinamos kitos Šalies klaidos, ekspertizės atlikimo išlaidas apmoka Šalis, užsakiusi ekspertizę.
  7. Jeigu Rangovui kiltų abejonių dėl Darbų vykdymo, dėl įvairių kitų, nuo Rangovo nepriklausančių, aplinkybių, sudarančių grėsmę Darbų tinkamumui, saugumui, apie visas abejones Rangovas privalo pranešti Užsakovui iki Darbų vykdymo pradžios. Rangovas, pastebėjęs netikslumų Techninėje specifikacijoje, statinio techniniame, darbo ar kitame projekte, privalo nedelsdamas apie tai informuoti Užsakovą ir Darbus pratęsti tik po Užsakovo nurodymo.
  8. Rangovas garantuoja, jog Darbų rezultato perdavimo – priėmimo akto (-ų) pasirašymo metu Darbų rezultatas atitinka Sutartyje nustatytus reikalavimus, jis yra be trūkumų, kurie panaikintų arba sumažintų Darbų rezultato vertę arba tinkamumą įprastam panaudojimui.
  9. Rangovas atliktiems Darbams suteikia garantijas, kurios negali būti trumpesnės už nurodytas Lietuvos Respublikos statybos įstatyme ir kituose Teisės aktuose, ir kurių terminas pradedamas skaičiuoti nuo galutinio Darbų perdavimo – priėmimo akto arba nuo statybos užbaigimo dokumento pasirašymo tarp Šalių dienos. Tuo atveju, jei įstatymai nustato ilgesnius garantinius terminus, taikomi įstatymo nustatyti garantiniai terminai.
  10. Garantinis terminas stabdomas tokiam laikotarpiui, kiek Užsakovas negalėjo Darbų rezultato ar jo dalies naudoti dėl nustatytų trūkumų, už kuriuos atsako Rangovas.
  11. Apie pastebėtus per garantinį terminą Darbų trūkumus Užsakovas raštu informuoja Rangovą.
  12. Garantinio termino metu nustatyti Darbų trūkumai fiksuojami atskiru Šalių surašytu aktu. Šiame akte nurodomas terminas, per kurį Rangovas įsipareigoja nemokamai ištaisyti garantiniu terminu atsiradusius trūkumus, kurie atsirado ne dėl Užsakovo kaltės / ne dėl trečiųjų asmenų kaltės (išskyrus Užsakovo samdomus Subrangovus) / ne dėl *force majeure* aplinkybių, jų ištaisymo būdas bei tvarka. Jei Rangovas pranešime nurodytu laiku neatvyksta apžiūrėti Darbų trūkumų bei nepasirašo akto, jį vienašališkai pasirašo Užsakovas.
  13. Rangovui per susitarime su Užsakovu ar Užsakovo nurodyme nustatytą terminą nepašalinus nustatytų trūkumų, Rangovas, Užsakovui pareikalavus, moka Užsakovui 0,02 procento nuo Darbų atliktų su trūkumais dydžio delspinigius už kiekvieną dieną, kol neištaisyti trūkumai bei atlygina Užsakovo dėl to patirtus tiesioginius nuostolius tiek, kiek jų nepadengia delspinigiai. Užsakovui pareiškus reikalavimą atlyginti patirtus nuostolius, delspinigiai ir (ar) bauda įskaitomi į nuostolių atlyginimą.
  14. Rangovas yra atsakingas už visus Darbų rezultato trūkumus nepriklausomai nuo to, ar jie buvo nurodyti Darbų perdavimo – priėmimo akte, ar ne (t. y. tiek už akivaizdžius, tiek už paslėptus trūkumus).
  15. Jei dėl Rangovo netinkamai atliktų Darbų sugadinamas Užsakovo turimas turtas, neigiamai paveikiamos Užsakovo sistemos, įrenginiai, statiniai ar pablogėja jų veikimas, Rangovas atlygina Užsakovo išlaidas, susijusias su atsiradusių neigiamų pasekmių šalinimu, ir dėl to Užsakovo patirtus tiesioginius ir netiesioginius nuostolius. Užsakovo neginčijami ir papildomai nebeįrodinėtini bei šia Sutartimi Šalių pripažinti netiesioginiai nuostoliai, kuriuos Rangovas privalo atlyginti Užsakovui ne vėliau, kaip per Užsakovo nurodytą terminą, pervedami į Užsakovo banko sąskaitą, nurodytą Sutarties 24 skyriuje, ar bet kokią kitą Užsakovo raštu nurodytą banko sąskaitą.
  16. Garantinio termino metu atsiradus Darbų defektams, garantinis terminas tai Darbų daliai yra sustabdomas laikotarpiui nuo Užsakovo pirmojo pranešimo apie defektus dienos iki visiško defektų pašalinimo dienos. Po visiško defektų pašalinimo garantinis terminas yra pratęsiamas tam laikotarpiui, kuriam buvo sustabdytas. Kai Darbų, jiems panaudotų medžiagų, įrangos, priemonių komplektuojamoji detalė pakeičiama garantinio aptarnavimo būdu, naujai detalei taikomas toks pat garantinis terminas, koks šia Sutartimi yra nustatytas atitinkamiems Darbams (garantinis terminas tokiai detalei skaičiuojamas iš naujo nuo jos perdavimo Užsakovui dienos).

# ŠALIŲ TEISĖS IR PAREIGOS

* 1. Užsakovas įsipareigoja:
     1. tinkamai ir sąžiningai vykdyti Sutartį;
     2. Sutarties vykdymo metu bendradarbiauti su Rangovu, teikiant Sutarties vykdymui pagrįstai reikalingą informaciją, kurios pateikimo būtinybė iškilo Sutarties vykdymo metu;
     3. organizuoti Darbų techninės priežiūros vykdymą;
     4. Rangovui tinkamai įvykdžius sutartinius įsipareigojimus, priimti iš Rangovo atliktus Darbus Sutartyje nustatyta tvarka;
     5. Rangovui tinkamai įvykdžius sutartinius įsipareigojimus, sumokėti Rangovui už Sutartyje nustatyta tvarka ir terminais tinkamai atliktus Darbus pagal Sutarties 5 skyriuje nustatytą kainą;
     6. Sutarties vykdymo metu sudaryti Rangovui galimybę patekti į Užsakovo teritoriją (objektą, kuriame atliekami Darbai);
     7. tinkamai vykdyti kitus įsipareigojimus, kurie yra nustatyti Sutartyje ir Teisės aktuose.
  2. Užsakovas turi teisę:
     1. kontroliuoti ir prižiūrėti, ar Darbų atlikimo eiga, kiekis, kaina, medžiagų kokybė ir įrangos naudojimas atitinka Pirkimo dokumentų reikalavimus, techninius ir darbo projektus, Rangovo parengtas lokalines sąmatas, aktus, PVM sąskaitas – faktūras, Teisės aktų reikalavimus;
     2. be atskiro pranešimo atlikti bet kokius patikrinimus, kurie Užsakovui atrodo reikalingi, kilus įtarimui, kad Rangovas nesugebės laiku atlikti Darbų ar Darbai atliekami nekokybiškai, neprofesionaliai, pažeidžiant Teisės aktų, Techninės specifikacijos, Pasiūlymo reikalavimus;
     3. raštu reikalauti šalinti defektus, nepriimti nekokybiškai atliktų Darbų ir nemokėti už netinkamai atliktą Darbą iki nustatytų statybos Darbų defektų pašalinimo arba pašalinti trūkumus trečiųjų asmenų pagalba Rangovo sąskaita;
     4. Darbų vykdymo metu raštiško ir motyvuoto prašymo pagrindu reikalauti Rangovo darbuotojo / Rangovo pareigas vykdančio asmens pakeitimo, jei mano, kad šis asmuo netinkamai vykdo pareigas;
     5. nutraukti Sutartį, esant Sutarties 15 skyriuje nustatytoms sąlygoms;
     6. pakeisti Sutarties sąlygas Sutarties 14 skyriuje nustatyta tvarka.
     7. pasinaudoti Sutarties įvykdymo užtikrinimu, jei Rangovas nevykdo savo sutartinių įsipareigojimų ar vykdo juos netinkamai (įspėjus prieš tai Rangovą ir nurodžius, dėl kokio pažeidimo reikalavimas pateiktas).
     8. taikyti Sutarties 17.8 p. numatytą atsakomybę Rangovui, nustačius, kad Rangovas kartu su Darbų perdavimo-priėmimo aktais Užsakovui nepateikė deklaracijos arba kitų lygiaverčių įrodymų (pavyzdžiui, sutarties su atliekų tvarkytojais, surinkėjais, atliekų vežimo lydraščių, atliekų perdirbimo aktų) apie darbų atlikimo metu taikytas aplinkos apsaugos priemones ir (ar) atlikus darbus Rangovas nepritaikė pateiktoje informacijoje (plane ar pan.) nurodytų aplinkos apsaugos priemonių.
  3. Rangovas įsipareigoja:
     1. tinkamai ir sąžiningai vykdyti Sutartį;
     2. per Sutarties 13.2.1 p. ir 13.2.2 p. nurodytus terminus pateikti šios Sutarties įvykdymo užtikrinimą;
     3. priimti statybvietę, pasirašant perdavimo ir priėmimo aktą;
     4. paskirti už Darbų vykdymą atsakingus asmenis, kurių kvalifikacija atitinka Pirkimo sąlygų reikalavimus (jeigu buvo keliami);
     5. Sutartyje nustatytu laiku atlikti ir perduoti Užsakovui užbaigtus Sutartyje nurodytus Darbus ir ištaisyti nustatytus trūkumus;
     6. užtikrinti naudojamų medžiagų ir įrenginių gamintojų reikalavimų ir Sutartyje nurodytų reikalavimų bei Teisės aktų, reglamentuojančių vykdomų Darbų atlikimą, reikalavimų laikymąsi. Darbai, atlikti nesilaikant šių reikalavimų, nepriimami. Defektai (trūkumai), atsiradę dėl Rangovo kaltės, turės būti pašalinti per Užsakovo nustatytą terminą;
     7. atliekant Darbus, laikytis saugos darbe, sveikatos, civilinės saugos, technologinių, aplinkos apsaugos (žemės, oro, vandens, gruntinių vandenų ir kt.), sanitarijos, gaisrinės saugos, techninių ir kitų reikalavimų bei susijusių Užsakovo nurodymų, nepažeisti trečiųjų asmenų interesų ir užtikrinti, kad šiame punkte nurodytų reikalavimų laikytųsi Rangovo bei Darbams atlikti Rangovo pasitelktų trečiųjų asmenų (subrangovų) darbuotojai. Už šiame punkte nurodytų reikalavimų nesilaikymo kilusias pasekmes visais atvejais atsako Rangovas;
     8. instruktuoti Darbus atliksiančius darbuotojus saugos darbe bei kitais Sutarties [8.3.7](#bookmark13) p. nurodytais klausimais, o taip pat užtikrinti jų tinkamą parengimą bei atestavimą pagal specializuotas mokymų programas, jei tai yra reikalinga pagal atliekamų Darbų specifiką. Darbus atliksiantys darbuotojai privalo būti aprūpinti darbo rūbais ir kitomis asmeninėmis darbuotojų saugos ir sveikatos priemonėmis, o Rangovas privalo užtikrinti, kad šios priemonės būtų naudojamos atliekant Darbus;
     9. baigus Darbus, sutvarkyti darbo vietą ir aplinką;
     10. laikytis statybos priežiūros ir inspektavimo reikalavimų, vykdyti Užsakovo nurodymus, statybinių susirinkimų (rangovų susirinkimų) sprendimus;
     11. organizuoti Darbus taip, kad nebūtų gadinamas jo ar kitų rangovų anksčiau atliktų darbų rezultatas, Užsakovo ar Darbų objekto naudotojo turtas, ar daromas nepagrįstai didelis (viršijantis numatytą techninėje ir sutartinėje dokumentacijoje) poveikis aplinkai;
     12. raštu informuoti Užsakovą apie aplinkybes, kurios trukdo ir (ar) gali trukdyti jam tinkamai vykdyti Sutartį nedelsiant po to, kai jis apie jas sužinojo ar turėjo sužinoti;
     13. iškilus nelaimingo atsitikimo ir (ar) avarijos pavojui, nedelsiant imtis visų prevencinių priemonių ir atlikti visus būtinus veiksmus ar susilaikyti nuo veiksmų, kad būtų išvengta šių įvykių, o jiems įvykus, kad būtų išvengta ar įmanomai sumažintos jų pasekmės. Visais aukščiau nurodytais atvejais Rangovas privalo nedelsdamas išsiaiškinti su jais susijusias aplinkybes ir nedelsdamas, tačiau nepažeisdamas Teisės aktų reikalavimų, likviduoti kilusias pasekmes bei pranešti apie tai Užsakovui;
     14. organizuoti ir apskaityti nelaimingų atsitikimų ir avarijų tyrimus;
     15. Užsakovui pareikalavus, pateikti naudojamų medžiagų ir (ar) įrangos kokybės ir atitikties sertifikatus iki medžiagų ar įrangos pateikimo į statybvietę;
     16. esant būtinumui, Užsakovo reikalavimu, pateikti Rangovo valdomo triukšmo intensyvumo matavimų rezultatus, gyvenamosios aplinkos orą teršiančių medžiagų (dulkių) matavimų rezultatus, vykdyti Užsakovo nurodymus dėl triukšmo ir taršos lygio užtikrinimo statybvietėje;
     17. dalyvauti Darbų objekte rengiamuose rangovų susirinkimuose ir gamybiniuose pasitarimuose (jei tokie bus rengiami). Jei Rangovas ar jo atstovas susirinkime / pasitarime nedalyvauja, nepaisant to, jis įsipareigoja vykdyti susirinkimo / pasitarimo metu priimtus sprendimus;

8.3.18. jeigu tai numatyta Pirkimo dokumentuose, savo sąskaita atlikti ir pateikti Užsakovui atliktų Darbų išpildomąją dokumentaciją, geodezines nuotraukas, bandymų protokolus, sumontuotų sistemų pasus;

* + 1. tvarkyti Darbų vykdymo dokumentaciją, pildyti Darbų žurnalą;
    2. vykdant inžinerinių tinklų įrengimo darbus, įforminti paslėptų darbų aktus;
    3. įforminti normatyvinius statybos dokumentus, nustatyta tvarka surašyti statybos atlikimo dokumentus, atlikti laboratorinius tyrimus ir jų rezultatus perduoti Užsakovui;
    4. kartu su Užsakovu suderinti su inžinerinius tinklus eksploatuojančiomis organizacijomis veikiančių inžinerinių tinklų perjungimą;
    5. užtikrinti iš Užsakovo Sutarties vykdymo metu gautos ir su Sutarties vykdymu susijusios informacijos konfidencialumą ir apsaugą. Pasibaigus sutartinių įsipareigojimų įvykdymo terminui, Užsakovui paprašius raštu, grąžinti visus iš Užsakovo gautus Sutarčiai vykdyti reikalingus dokumentus;
    6. saugoti atliktų Darbų rezultatą nuo sugadinimo ir vagystės ar kitų neigiamų veiksnių, taip pat nuo meteorologinių sąlygų daromos žalos iki atlikti Darbai bus perduoti Užsakovui. Visais atvejais Rangovo atliktų Darbų rezultatas tampa Užsakovo nuosavybe, o jų atsitiktinio sugedimo rizika pereina Užsakovui nuo statybos užbaigimo dokumento ir (arba) galutinio Darbų perdavimo – priėmimo akto pasirašymo;

8.3.25. atlyginti visus Užsakovo nuostolius, atsiradusius dėl netinkamos kokybės Darbų atlikimo, susijusius su defektų šalinimu ir (ar) termino praleidimu;

8.3.26. užtikrinti, kad iki galutinio Darbų rezultato perdavimo – priėmimo akto pasirašymo dienos iš Darbų atlikimo vietos būtų pašalinta visa Rangovui priklausanti ir Darbams atlikti naudota įranga, likusios atliekos, nepanaudotos medžiagos, o Darbų vieta būtų tvarkinga ir išvalyta;

8.3.27. Užsakovo prašymu teikti jam išsamias ataskaitas apie Darbų atlikimo eigą (įskaitant, bet neapsiribojant, išsamius pranešimus apie esamą Darbų stadiją, numatomus Darbų užbaigimo terminus, aplinkybes, galinčias daryti įtaką Darbų ar jų dalies užbaigimo terminams ir kt.);

8.3.28. sudaryti sąlygas Užsakovo atstovams lankytis objekte bei susipažinti su visa Darbų vykdymo dokumentacija;

8.3.29. informuoti Užsakovą apie objekte dirbančius subrangovus;

8.3.30. Rangovas kartu su Darbų perdavimo-priėmimo aktais Užsakovui turės pateikti deklaraciją arba kitus lygiaverčius įrodymus (pavyzdžiui, sutartis su atliekų tvarkytojais, surinkėjais, atliekų vežimo lydraščius, atliekų perdirbimo aktus) apie taikytas aplinkos apsaugos priemones.

8.3.31. tinkamai vykdyti kitus įsipareigojimus, kurie numatyti Sutartyje ir galiojančiuose Teisės aktuose.

* 1. Rangovas privalo užtikrinti, kad:
     1. statybvietėje statybos darbus atliekantys asmenys, nurodyti Lietuvos Respublikos valstybinio socialinio draudimo įstatymo 151 straipsnio 1 dalyje, turėtų galiojantį Valstybinio socialinio draudimo įstatymo 151 straipsnyje nustatyta tvarka suformuotą skaidriai dirbančio asmens identifikavimo kodą (toliau – Kodas), o tais atvejais, kai jiems Kodas negali būti suformuotas, privalo turėti Kode užšifruojamus duomenis, nurodytus Valstybinio socialinio draudimo įstatymo 151 straipsnio 8 dalyje, pagrindžiančius dokumentus;
     2. būtų nustatyta kitų statybvietėje esančių asmenų, kurie nenurodyti šio 8.4.1 p., identifikavimo priemonė, prireikus – jos išdavimo tvarka, registruojami šių asmenų buvimo statybvietėje pradžios ir pabaigos laikas ir priežastys;
     3. visi statybvietėje esantys fiziniai asmenys turėtų kodus (kai jiems kodas negali būti suformuotas, – kode užšifruojamus duomenis pagrindžiančius dokumentus) arba identifikavimo priemonę ir jį (ją) pateiktų Lietuvos Respublikos statybos įstatyme nustatytais atvejais ir tvarka;
     4. **darbų vykdymo metu būtų taikomos šios aplinkos apsaugos priemonės:**
        1. darbų metu susidariusios atliekos (stiklas, popierius, plastikas, metalas, statybinis laužas ar

kt.) turi būti rūšiuojamos ir perduodamos atliekas tvarkančioms įmonėms. Įrodymui Rangovas kartu su Darbų perdavimo-priėmimo aktais turės pateikti deklaraciją arba kitus lygiaverčius įrodymus (pavyzdžiui, sutartis su atliekų tvarkytojais, surinkėjais, atliekų vežimo lydraščius, atliekų perdirbimo aktus), kad susidariusios atliekos (stiklas, popierius, plastikas, metalas ar kt.) buvo rūšiuojamos ir perduodamos atliekas tvarkančioms įmonėms;

* + - 1. rangovo naudojamos technikos saugojimo vietoje ir Darbų vykdymo vietoje negali būti

tepalų ar kitų kenksmingų skysčių nuotekų. Rangovas turi užtikrinti Rangovo naudojamos technikos saugojimo vietoje ir Darbų vykdymo vietoje pastebėti tepalų ar kitų kenksmingų skysčių nuotėkiai būtų nedelsiant pašalinti. Įrodymui Rangovas kartu su Darbų perdavimo-priėmimo aktais turės pateikti deklaraciją arba kitus lygiaverčius įrodymus (pavyzdžiui, sutartis su atliekų tvarkytojais, surinkėjais), kad tepalai ar kiti kenksmingi skysčiai kartu su užterštu gruntu buvo surinkti ir perduoti atliekas tvarkančioms įmonėms;

8.4.5. Visą Sutarties galiojimo laikotarpį Rangovo kvalifikacija (jeigu buvo keliami) atitiks Pirkime nustatytus reikalavimus ir bus taikomi aplinkos apsaugos vadybos sistemų reikalavimai pagal standartą LST EN ISO 14001 arba EMAS, ar kitus aplinkos apsaugos vadybos standartus, pagrįstus atitinkamais Europos arba tarptautinių standartizacijos organizacijų priimtais standartais, ar kitus Rangovo pateiktus lygiaverčius įrodymus nurodytus Rangovo pasiūlyme.

* 1. Rangovas turi teisę:
     1. gauti Sutartyje nurodyto dydžio užmokestį už laiku, tinkamai ir kokybiškai Užsakovui atliktus Darbus;
     2. prašyti, kad Užsakovas pateiktų su tinkamu Sutarties vykdymu susijusią informaciją ar dokumentus, kurių pateikimo būtinybė atsirado Sutarties vykdymo metu;
     3. suderinęs su Užsakovu, įrengti statybos aikštelėje laikinus statinius, konstrukcijas ir įrenginius, sandėliuoti medžiagas, reikalingas Darbams atlikti;
     4. naudoti Darbų objekte atributiką, reklamuojančią jį ir subrangovus, tik iš anksto raštu suderinęs tai su Užsakovu;
     5. patekti į Darbų objektą tiek, kiek tai būtina atlikti Darbus bei įvykdyti kitus Sutartyje numatytus įsipareigojimus;
     6. užbaigti Darbus anksčiau Sutartyje numatyto termino;
     7. reikalauti, kad Užsakovas tinkamai ir laiku vykdytų kitus sutartinius įsipareigojimus;
     8. nutraukti Sutartį, esant Sutarties 15 skyriuje nustatytoms sąlygoms.

8.6. Kiti Užsakovo ir Rangovo įsipareigojimai, teisės ir pareigos apibrėžiami galiojančiuose Teisės aktuose.

# DARBŲ SUSTABDYMAS

* 1. Darbų atlikimo terminai gali būti stabdomi šiais atvejais:
     1. Sutarties įgyvendinimo metu Užsakovo iniciatyva nusprendžiama keisti ar tikslinti Darbų Techninę specifikaciją arba jau parengtą ir suderintą projektą. Tokie pakeitimai galimi tik išimtiniais atvejais, kurių nebuvo galima numatyti iki Sutarties pasirašymo;
     2. Užsakovas neturi galimybės vykdyti savo įsipareigojimų pagal Sutartį (netenka finansinių galimybių apmokėti už atliekamus Darbus) ir Rangovas dėl šių priežasčių negali vykdyti savo įsipareigojimų;

# Užsakovas neturi galimybės Sutartyje numatytais terminais pateikti dokumentų ir informacijos, kurie yra būtini Darbų vykdymui, ir Rangovas dėl šių priežasčių negali vykdyti savo įsipareigojimų.

# SUBRANGA, SUBRANGOVŲ KEITIMAS

* 1. Bet kokie fiziniai ar juridiniai asmenys, kuriuos Rangovas pasitelkia šios Sutarties vykdymui, neatsižvelgiant į tai, kokie teisiniai ryšiai sieja šiuos asmenis su Rangovu, yra laikomi asmenimis, veikiančiais Rangovo vardu. Šių asmenų veiksmai vykdant Sutartį Rangovui sukelia tokias pačias pasekmes, kaip jo paties veiksmai.
  2. Rangovo pasitelkiami Subrangovai:
     1. [*nurodomi Subrangovai: fizinių / juridinių asmenų pavadinimai, kodai, gyvenamosios vietos arba buveinės adresas, jeigu tokių nėra parašyti žodį „nėra“*].
  3. Rangovas turi teisę pasitelkti Subrangovus, nenurodytus Pasiūlyme, jeigu šiems Subrangovams nebuvo keliami kvalifikacijos reikalavimai ir jų poreikio Rangovas negalėjo numatyti. Tokie Subrangovai turi turėti teisę verstis veikla, kuri reikalinga Darbų, kurie perduodami Subrangovams, atlikimui. Rangovas privalo pranešti Užsakovui apie pasitelkiamą Subrangovą bei pateikti teisę verstis veikla įrodančius dokumentus per 3 (tris) darbo dienas nuo Subrangovo pasitelkimo.
  4. Jei Sutartyje keičiami subrangovai, kurių pajėgumais kvalifikacijai pagrįsti rėmėsi Rangovas, kartu su informacija apie naujus subrangovus turi būti pateikti naujo subrangovo atitiktį kvalifikaciniams reikalavimams patvirtinantys dokumentai. Anksčiau minėti dokumentai pateikiami tai dienai, kai Rangovas kreipiasi į Užsakovą su prašymu pakeisti subrangovus. Užsakovas reikalauja, kad naujo subrangovo kvalifikacija būtų ne žemesnė nei buvo reikalaujama pirkimo dokumentuose.
  5. Už Subrangovo atliekamų Darbų kokybę Užsakovui atsako Rangovas ir užtikrina, kad Sutarties 8.3 p. nurodytų reikalavimų laikytųsi Rangovo bei Darbams atlikti Rangovo pasitelktų trečiųjų asmenų (Subrangovų) darbuotojai. Už pasekmes bei padarytą žalą, kilusias dėl šių reikalavimų nesilaikymo, visais atvejais atsako Rangovas. Rangovas visada bus atsakingas už Sutarties vykdymą, įskaitant Rangovo perduodamos vykdyti Sutarties dalies kokybę ir padarytą žalą.
  6. Sutarties galiojimo laikotarpiu Subrangovai gali būti pakeisti kitais:
     1. dėl Subrangovų bankroto, restruktūrizavimo bylos iškėlimo ar likvidavimo procedūros pradėjimo;
     2. kai Subrangovai nebeatitinka subrangovams keliamų kvalifikacinių reikalavimų;
     3. kai su Subrangovais nutraukiama sutartis dėl negalėjimo laiku ir tinkamai įvykdyti Sutarties sąlygų.
  7. Sutarties galiojimo laikotarpiu gali būti pasitelkiami papildomi Subrangovai, kai:
     1. paaiškėja, kad yra būtina pasitelkti naują (papildomą) Subrangovą, atsiradus Pirkimo dokumentuose ir Techninėje specifikacijoje nenurodytiems darbams ar nenurodytoms paslaugoms, be kurių nebūtų galima tinkamai įgyventi Sutarties nuostatų;
     2. siekiant tinkamai ir laiku įvykdyti Sutartį, būtina padidinti Darbų spartą dėl Darbų atlikimui nepalankių gamtinių sąlygų ar kitų objektyvių aplinkybių.
  8. Sutarties galiojimo metu, ketinant pasitelkti papildomus Subrangovus, pastarieji turi būti ne žemesnės kvalifikacijos nei buvo reikalaujama Pirkimo sąlygose.
  9. Rangovas, norėdamas pakeisti Sutartyje numatytus Subrangovus, Užsakovui pateikia pagrįstą prašymą, kuriame nurodo aplinkybes, sąlygojančias Subrangovo pakeitimo poreikį, jo kvalifikacijos atitikimą Pirkimo sąlygose numatytiems reikalavimams bei prideda tai pagrindžiančius dokumentus. Subrangovai gali pradėti vykdyti Darbus tik Rangovui gavus Užsakovo sutikimą.
  10. Sutarties įgyvendinimo metu Užsakovo reikalavimu ar Rangovo prašymu gali būti keičiami specialistai, Rangovo pasitelkti Sutarčiai vykdyti. Užsakovas turi teisę Rangovo pareikalauti pakeisti specialistą dėl jo netinkamų veiksmų įgyvendinant Sutartį. Tokiu atveju, Užsakovas raštu informuoja Rangovą apie netinkamus specialisto veiksmus ir pareikalauja pakeisti specialistą. Rangovas, gavęs Užsakovo reikalavimą, per 5 (penkias) darbo dienas privalo pakeisti tokį specialistą kitu specialistu, kuris atitinka Darbų Pirkimo sąlygose tos srities specialistui taikytus kvalifikacinius reikalavimus. Rangovas turi teisę prašyti Užsakovo pakeisti Rangovo pasitelktą specialistą tuo atveju, jei specialistas yra atleidžiamas, išeina iš darbo ar dėl kitų priežasčių daugiau kaip 10 (dešimt) dienų negali vykdyti savo pareigų, susijusių su Sutarties įgyvendinimu. Rangovas savo prašymą dėl specialisto pakeitimo Užsakovui pateikia raštu, nurodydamas pakeitimo priežastis bei pridėdamas dokumentus, patvirtinančius specialisto atitikimą Paslaugų ir Darbų pirkimo sąlygose nurodytiems kvalifikaciniams reikalavimams.
  11. Jei Rangovas pasamdo Subrangovą ar pakeičia specialistą be Užsakovo raštiško sutikimo, Rangovas privalo Užsakovui sumokėti 2 000,00 Eur baudą.
  12. Užsakovas gali tiesiogiai atsiskaityti su Subrangovais už jų atliktus darbus. Apie tai Užsakovas raštu informuoja Subrangovus per 3 darbo dienas po informacijos apie juos gavimo. Subrangovui raštu pateikus prašymą pasinaudoti tiesioginio atsiskaitymo galimybe, sudaroma trišalė sutartis tarp Užsakovo, Rangovo ir jo Subrangovo, nustatanti tiesioginio atsiskaitymo su Subrangovu tvarką, atsižvelgiant į pirkimo dokumentuose, Sutartyje ir subrangos sutartyje nustatytus reikalavimus. Rangovas turi teisę prieštarauti nepagrįstiems mokėjimams Subrangovui trišalėje sutartyje nustatyta tvarka. Tai nekeičia pagrindinio rangovo atsakomybės dėl  pirkimo sutarties įvykdymo.

# DARBŲ PERDAVIMO – PRIĖMIMO TVARKA

* 1. Rangovas, tinkamai atlikęs Sutartyje numatytą Darbų dalį, nedelsiant, bet ne vėliau kaip prieš 3 (tris) darbo dienas apie tai informuoja Užsakovą raštu, kuris ne vėliau kaip per 5 (penkias) darbo dienas nuo tokio pranešimo gavimo dienos organizuoja Darbų techninį įvertinimą, dalyvaujant Rangovo atsakingam asmeniui.
  2. Darbų perdavimas – priėmimas vykdomas etapais, pagal Darbų perdavimo – priėmimo akte

(forma F-2) nurodytą faktinį atliktų darbų kiekį.

* 1. Atliktų Darbų priėmimas atliekamas pasirašant atliktų Darbų perdavimo – priėmimo aktą (forma F2) ir Atliktų darbų ir išlaidų apmokėjimo pažymą (forma F-3) (Sutarties priedas Nr. 2).
  2. Užsakovas, priimdamas Darbus, Darbų perdavimo – priėmimo akte (forma F2) turi teisę nurodyti, kad Darbai priimami su neesminiais neatitikimais, kuriuos Rangovas turės ištaisyti iki Užsakovo nurodyto termino, bet ne vėliau kaip iki galutinio Darbų perdavimo – priėmimo akto pasirašymo dienos.
  3. Jei Darbų kokybė atitinka Sutartyje nustatytus reikalavimus, Užsakovas ne vėliau kaip per 5 (penkias) darbo dienas nuo atliktų Darbų techninio įvertinimo turi pasirašyti Darbų perdavimo – priėmimo aktą, kuris surašomas 2 (dviem) vienodą teisinę galią turinčiais egzemplioriais, kuriuos pasirašo abiejų Šalių įgalioti asmenys. Atlikti Darbai priimami ir priėmimo dokumentai įforminami taip, kad Rangovas Užsakovui juos pateiktų iki einamojo mėnesio 20 (dvidešimtos) dienos, o jei ši diena yra ne darbo diena – kitą po jos einančią darbo dieną. Darbų perdavimo – priėmimo akte nurodoma Darbų techninio įvertinimo data.
  4. Jeigu Darbų techninio įvertinimo metu (iki Darbų perdavimo – priėmimo akto pasirašymo) nustatomi Darbų atlikimo trūkumai ar kitokie nukrypimai nuo Sutarties, Užsakovas turi teisę atsisakyti pasirašyti Darbų perdavimo – priėmimo aktą, nurodydamas priimto sprendimo motyvus (jei įmanoma, nurodydamas ir priemones, kurių Rangovas privalo imtis, kad Darbų rezultato kokybė atitiktų Sutarties reikalavimus ir Darbų perdavimo – priėmimo aktas būtų pasirašytas), o Rangovas privalo per Užsakovo nurodytą technologiškai reikalingą, protingą terminą savo jėgomis ir lėšomis pašalinti trūkumus ar kitokius nukrypimus nuo Sutarties.
  5. Rangovui per Užsakovo nurodytą terminą nepašalinus nustatytų trūkumų ar kitų nukrypimų nuo Sutarties, Rangovas, Užsakovui pareikalavus, moka Užsakovui 0,02 procento nuo Darbų, atliktų su trūkumais, vertės dydžio delspinigius už kiekvieną pradelstą dieną bei atlygina Užsakovo dėl to patirtus tiesioginius nuostolius tiek, kiek jų nepadengia delspinigiai.
  6. Nuosavybės teisė į atliktus Darbus Užsakovui pereina nuo Darbų perdavimo – priėmimo akto pasirašymo dienos.
  7. Rangovui vėluojant atlikti Darbus šioje Sutartyje nustatytais terminais dėl priežasčių, nepriklausančių nuo Užsakovo, Rangovas, Užsakovui pareikalavus, moka Užsakovui 0,02 procento už kiekvieną dieną nuo vėluojamų atlikti Darbų vertės be PVM dydžio delspinigius bei atlygina Užsakovo dėl to patirtus tiesioginius nuostolius tiek, kiek jų nepadengia delspinigiai.
  8. Šalys aiškiai supranta ir patvirtina, kad tarpinis atliktų darbų aktas nėra galutinis Darbų priėmimas – perdavimas. Šis Darbų priėmimas bei „aktavimas“ yra atliekamas tinkamo Sutarties vykdymo kontrolei užtikrinti. Rangovas turi imtis visų įmanomų ir racionalių priemonių, apsaugant atliktų darbų rezultatus nuo žalos.
  9. Galutinis Darbų perdavimas ir priėmimas atliekamas pilnai užbaigus Darbus, pasirašius Rangovo užbaigtų statybos darbų perdavimo statytojui aktą.
  10. Jei Užsakovas pastebi jau priimtų Darbų pagrįstus trūkumus ar kitus nukrypimus nuo Sutarties, kurių jis nepastebėjo priimdamas Darbus, jis privalo pranešti apie tokius trūkumus ir (ar) nukrypimus Rangovui per 15 (penkiolika) kalendorinių dienų po jų pastebėjimo. Pranešus apie trūkumus ar kitus nukrypimus, Rangovas privalo savo lėšomis ištaisyti juos per Užsakovo nurodytą technologiškai reikalingą, protingą terminą. Jeigu Rangovas per nurodytą protingą terminą nepašalina atliktų Darbų trūkumų ar kitų nukrypimų, apie kuriuos jį informavo Užsakovas, jis privalo atlyginti Užsakovui tiesioginius nuostolius, kuriuos šis patirs šalindamas trūkumus ar kitus nukrypimus savo iniciatyva, pasitelkdamas trečiuosius asmenis.

# MOKĖJIMŲ TVARKA

* 1. Užsakovas sumoka Rangovui už faktiškai atliktus Darbus per 30 (trisdešimt) dienų po sąskaitos – faktūros gavimo, pasirašius atliktų darbų aktą (F-2) ir Atliktų darbų ir išlaidų apmokėjimo pažymą (F-3).
  2. Visi mokėjimai pagal šią Sutartį atliekami Lietuvos Respublikos nacionaline valiuta pagal Sutarties 5.6 p. reikalavimus.
  3. Vykdant sutartis, sąskaitos faktūros teikiamos tik elektroniniu būdu. Elektroninės sąskaitos

faktūros, atitinkančios Europos elektroninių sąskaitų faktūrų standartą, kurio nuoroda paskelbta 2017 m. spalio 16 d. Komisijos įgyvendinimo sprendime (ES) 2017/1870 dėl nuorodos į Europos elektroninių sąskaitų faktūrų standartą ir sintaksių sąrašo paskelbimo pagal Europos Parlamento ir Tarybos direktyvą 2014/55/ES (OL 2017 L 266, p. 19) (toliau – Europos elektroninių sąskaitų faktūrų standartas), teikiamos Rangovo pasirinktomis priemonėmis. Europos elektroninių sąskaitų faktūrų standarto neatitinkančios elektroninės sąskaitos faktūros gali būti teikiamos tik naudojantis informacinės sistemos „SABIS“ priemonėmis. Užsakovas elektronines sąskaitas faktūras priima ir apdoroja naudodamasi informacinės sistemos „SABIS“ priemonėmis, išskyrus jeigu mobilizacijos, karo ar nepaprastosios padėties atveju yra informacinės sistemos „SABIS“ pažeidimų, dėl kurių negalimas Užsakovo ir Rangovo bendravimas ir keitimasis informacija naudojantis „SABIS“;

* 1. Šalys susitaria taikyti tokią Užsakovo mokėjimų, atliekamų pagal šią Sutartį, įskaitymo tvarką:
     1. Pirmąja eile yra įskaitomi Rangovo reikalavimai, susiję su mokėjimo prievolių už pagal šią Sutartį atliktus Darbus įvykdymu;
     2. Antrąja eile yra įskaitomi Rangovo reikalavimai, susiję su netesybų, palūkanų arba nuostolių pagal šią Sutartį atlyginimu;
     3. Trečiąja eile yra įskaitomos kitos Užsakovo Rangovui mokėtinos sumos (jei tokių yra).
  2. Jei mokėjimai pagal šią Sutartį yra tarptautiniai, taikoma SHA atsiskaitymų schema (mokančioji Šalis sumoka banko mokesčius už tarptautinį mokėjimo nurodymą, o užsienio bankų mokesčius sumoka mokėjimą priimanti Šalis).
  3. Užsakovas, nesant apmokėjimo sulaikymo pagrindų, nesumokėjęs Rangovui už atliktus Darbus per Sutarties 12.1 p. nurodytą terminą, Rangovui pareikalavus, moka Rangovui 0,02 procento už kiekvieną dieną nuo vėluojamų sumokėti sumų su PVM dydžio delspinigius.
  4. Užsakovas turi teisę sulaikyti apmokėjimą, jei:
     1. po atliktų Darbų perdavimo – priėmimo akto (Darbų etapo ar visų Darbų) pasirašymo dienos paaiškėja atliktų Darbų trūkumai, jeigu jų nebuvo įmanoma pastebėti Darbų perdavimo – priėmimo metu;
     2. po atliktų Darbų perdavimo – priėmimo akto (Darbų etapo ar visų Darbų) pasirašymo dienos paaiškėja, kad Užsakovui padaryti nuostoliai dėl Rangovo kaltės (pvz. sugadinta įranga, pažeistos komunikacijos, tinklai ir pan.) – iki nurodytų aplinkybių pašalinimo momento. Šiuo atveju negali būti sulaikyta daugiau mokėtinų sumų, negu gali reikėti tiesioginiams Užsakovo nuostoliams padengti;
     3. Rangovas nevykdo kitų savo įsipareigojimų pagal šią Sutartį.
  5. Jei Rangovui pagal šią Sutartį yra priskaičiuotos netesybos, Užsakovo mokėtina suma mažinama priskaičiuotų netesybų suma. Užsakovas turi teisę priskaičiuotas netesybas išskaičiuoti iš bet kokių Rangovui atliekamų mokėjimų, teisės aktų nustatyta tvarka pranešant apie tokių netesybų įskaitymą.

# SUTARTIES ĮVYKDYMO UŽTIKRINIMAS

13.1. Sutarties įvykdymo užtikrinimo suma – **5 000,00** (penki tūkstančiai) Eur.

13.2. Užsakovas reikalauja, kad Sutarties įvykdymas būtų užtikrinamas (pasirinktinai) užstatu arba banko garantija:

13.2.1.Užstatu:Rangovas Sutarties vykdymo užtikrinimą 5 000,00 (penkis tūkstančius) Eur per   
10 (dešimt) darbo dienų nuo Sutarties pasirašymo dienos perveda į Panevėžio rajono savivaldybės administracijos (kodas 188774594) sąskaitą LT314010041200010104, esančią Luminor Bank AS banke;Jei Užsakovas pasinaudoja Sutarties įvykdymo užtikrinimu užstatu, dalyvis, siekdamas toliau vykdyti Sutarties įsipareigojimus, privalo per 10 (dešimt) darbo dienų nuo pranešimo apie pasinaudojimą užstatu išsiuntimo dienos pervesti į Panevėžio rajono savivaldybės administracijos (kodas 188774594) sąskaitą LT314010041200010104, esančią Luminor Bank AS banke, 13.1 p. nurodytą užstatą. Vėlesni sutarties ar kitų su ja susijusių dokumentų pakeitimai ar papildymai neturės įtakos dalyvio įsipareigojimų pagal Sutarties sąlygų įvykdymo užstatu vykdytinumui ar apimčiai ir neatleis dalyvio nuo visiško įsipareigojimų pagal Sutarties sąlygų įvykdymo užstatu vykdymo.

13.2.2.Banko garantija. Garantui keliami šie Sutarties įvykdymo garantijos pateikimo, jos turinio ir formos reikalavimai – dalyvis, kurio pasiūlymas pripažintas laimėjusiu, per 10 (dešimt) darbo dienų nuo Sutarties pasirašymo dienos privalo Užsakovui pateikti deramai įformintą, atitinkančią Lietuvos Respublikos teisės aktų reikalavimus, banko besąlygišką ir neatšaukiamą Sutarties įvykdymo garantiją bei visus ją (jį) lydinčius dokumentus (originalus) tokiomis sąlygomis:garantas – bankas;garantijos suma – **5 000,00** (penki tūkstančiai) Eur;garantijos galiojimo terminas – ne trumpiau kaip iki Darbų atlikimo termino pabaigos. Tuo atveju, kai darbų atlikimo terminas yra pratęsiamas (nukeliamas) dėl darbų ir (ar) paslaugų sustabdymo, taip pat turi būti atitinkamai pratęstas ir banko garantijos galiojimo terminas, užtikrinant Rangovo sutartinių įsipareigojimų vykdymą darbų atlikimo laikotarpiu;garantijos sumos išmokėjimo sąlygos ir tvarka: per 5 darbo dienas nuo pirmo raštiško Užsakovo pranešimo garantui apie Rangovo Sutartyje nustatytų prievolių pažeidimą, dalinį ar visišką jų nevykdymą arba netinkamą vykdymą. Garantas neturi teisės reikalauti, kad Užsakovas pagrįstų savo reikalavimą. Užsakovas pranešime garantui nurodys, kad garantijos suma jai priklauso dėl to, kad Rangovas dalinai ar visiškai neįvykdė Sutarties sąlygų ar kitaip pažeidė Sutartį; Jei Užsakovas pasinaudoja Sutarties įvykdymo užtikrinimu banko garantija, dalyvis, siekdamas toliau vykdyti Sutarties įsipareigojimus, privalo per 10 (dešimt) darbo dienų nuo pranešimo apie pasinaudojimą banko garantija išsiuntimo dienos pateikti Užsakovui naują Sutarties įvykdymo garantiją šiame papunktyje nurodytai sumai. Vėlesni Sutarties ar kitų su ja susijusių dokumentų pakeitimai ar papildymai neturės įtakos garanto įsipareigojimų pagal Sutarties įvykdymo garantiją vykdytinumui ar apimčiai ir neatleis garanto nuo visiško įsipareigojimų pagal Sutarties įvykdymo garantija vykdymo.

13.3.Sutarties įvykdymo užtikrinimo dalykas: bet koks Rangovo prievolių pagal Sutartį ir jos priedus pažeidimas, dalinis ar visiškas jų nevykdymas ar netinkamas jų vykdymas.

13.4. Rangos įvykdymo užtikrinimas grąžinamas per 30 kalendorinių dienų nuo Pripažinimo akto pasirašymo dienos, gavus rašytinį Rangovo prašymą.

# SUTARTIES PAKEITIMAI

* 1. Sutarties sąlygos Sutarties galiojimo laikotarpiu negali būti keičiamos, išskyrus kaip tai numatyta Viešųjų pirkimų įstatymo 89 straipsnyje.
  2. Sutarties sąlygų keitimu nėra laikomi techninio pobūdžio Sutarties pakeitimai (pavyzdžiui, Šalių rekvizitai, klaidos) bei atskirų Sutarties vykdymo sąlygų koregavimas Sutartyje numatytomis aplinkybėmis:
     1. Subrangovų keitimą reguliuoja Sutarties 10.9 p.;
     2. Kainos perskaičiavimą reguliuoja Sutarties 5.3 p., 5.4 p.;
     3. Šalių kontaktinių duomenų pakeitimą reguliuoja Sutarties 19.4 p.
  3. Darbų pakeitimai, būtini Darbams užbaigti, gali būti atliekami tik dėl iki Sutarties pasirašymo nenumatytų, nuo Sutarties Šalių nepriklausančių aplinkybių, įskaitant:
     1. nenumatytas fizines sąlygas, t. y. dėl išskirtinai nepalankių meteorologinių sąlygų (taikoma Darbams, kurių kokybė priklauso nuo meteorologinių sąlygų);
     2. nenugalimos jėgos (*force majeure*) aplinkybės, kaip jos apibrėžtos Sutartyje;
     3. praleidimai, netikslumai, kiti neatitikimai Techninėje specifikacijoje;
     4. negalėjimas naudoti Sutartyje nurodytų medžiagų / įrangos dėl nuo Rangovo nepriklausančių aplinkybių (rinkoje nebegaminamos / nebetiekiamos);
     5. pagrįsti trečiųjų asmenų reikalavimai dėl Darbų, susijusių su trečiųjų asmenų turtu, vykdymo (inžinerinių tinklų (vandentiekių, dujotiekių, elektros, telekomunikacijų, energijos ir / ar kitų tinklų), susisiekimo komunikacijų valdytojų ir pan.);
     6. būtinybė / tikslingumas atsisakyti atskiro Darbo ar mažinti apimtis dėl to, jog Darbai ar jų dalis tapo nereikalingi Užsakovui;
     7. dėl Teisės aktų reikalavimų pasikeitimo po statybą leidžiančių dokumentų, kurių pagrindų vykdomi Darbai, išdavimo, jei dėl tokio pakeitimo nebuvo pakeistos Pirkimo sąlygos ir būtina pasikeitusių Teisės aktų reikalavimus įgyvendinti Sutarties vykdymo metu;
     8. dėl statybos normatyvinių dokumentų reikalavimų vykdymo;
  4. Darbų pakeitimai gali apimti:
     1. bet kurio atskiro Darbo atsisakymą arba Darbo apimties sumažinimą, taip pat Darbo kokybės ar kitų bet kurio atskiro Darbo savybių, Darbų dalies lygių, pozicijų ir (arba) matmenų pakitimus;
     2. bet kurį papildomą Darbą, įrangą, medžiagas;
  5. Rangovo pasiūlyme įvardintos Darbų sudėtinės dalys (resursai, techninės specifikacijos ir pan.), kurios nedetalizuotos Techninėje specifikacijoje, gali būti keičiamos tik Užsakovo sutikimu ir tik tiek, kiek toks keitimas neprieštarauja Techninei specifikacijai (Darbų apimčiai, Techninei specifikacijai). Tokie pakeitimai Sutarties keitimu nelaikomi.
  6. Pakeitimai forminami tokia tvarka:
     1. Motyvuotą siūlymą dėl Pakeitimo ir jį pagrindžiančius dokumentus Užsakovui raštu pateikia Rangovas, t. y.:
        1. jei būtina/tikslinga atsisakyti atskiro Darbo, ar būtina/tikslinga mažinti Darbų apimtis, raštu pagrindžiamos aplinkybės, sąlygojančios būtinybę atlikti Darbų pakeitimus, Rangovas pateikia nevykdytinų Darbų lokalinę sąmatą, kurios pagrindu koreguojama Sutarties kaina;
        2. jei Sutartyje numatytą atskirą Darbą (ar jo dalį, t. y. Pasiūlyme nurodytos Medžiagos/Įranga rinkoje nebegaminamos/nebetiekiamos ar pan.) būtina keisti kitu Darbu, raštu pagrindžiamos aplinkybės, sąlygojančios būtinybę atlikti Darbų pakeitimus, Rangovas pateikia nevykdytinų Darbų lokalinę sąmatą bei siūlymą dėl keistinų Darbų, t. y. vietoje nevykdomų Darbų siūlomų atlikti Darbų lokalinę sąmatą, ir, Užsakovui įvertinus Rangovo siūlymą, koreguojama Sutarties kaina (jei reikia);
        3. papildomų darbų būtinumas pagrindžiamas dokumentais (defektiniu aktu, brėžiniais ar kitais dokumentais), patvirtintais Rangovo, techninę priežiūrą atliekančio subjekto ir projektuotojo parašais, bei raštu suderinamas su Užsakovu;

14.6.2. techninę priežiūrą atliekantis subjektas įvertina pateiktą siūlymą dėl Pakeitimo, jo vertę bei pateikia motyvuotą sprendimą Užsakovui;

* + 1. Darbų pakeitimas patvirtinamas Užsakovo. Jei Užsakovas pateiktuose dokumentuose nustato netikslumų ir (ar) klaidų, grąžina juos tikslinti dokumentus pateikusiam techninę priežiūrą atliekančiam subjektui. Užsakovui jį patvirtinus, Rangovas gali pradėti vykdyti papildomus darbus. Darbų pakeitimas laikomas sudėtine Sutarties dalimi.
  1. Jeigu Rangovas Darbų vykdymo metu sužino apie techninio projekto klaidą arba techninį trūkumą dokumento, kuriuo vadovaujantis Rangovas privalo vykdyti Darbus, tai Rangovas apie tai privalo nedelsdamas pranešti Užsakovui. Užsakovas, gavęs tokį Rangovo pranešimą, privalo pateikti trūkstamą informaciją, tinkamus paaiškinimus bei (jeigu reikia) įforminti pakeitimą Sutarties 14.6 p. tvarka.

# SUTARTIES NUTRAUKIMAS

* 1. Sutartis gali būti nutraukta raštišku abiejų Šalių sutarimu.
  2. Užsakovas turi teisę vienašališkai, nesikreipdamas į teismą, prieš 15 (penkiolika) dienų raštu

apie tai įspėjęs Rangovą, nutraukti Sutartį ir pasinaudoti Sutarties įvykdymo užtikrinimo suma, nurodyta, Sutarties sąlygų 13.1 p., jeigu Rangovas iš esmės pažeidė Sutartį. Rangovo padarytas Sutarties pažeidimas laikomas esminiu, jeigu:

* + 1. atlikti Darbai neatitinka Sutartyje numatytų reikalavimų ir Rangovas neištaiso Darbų atlikimo

trūkumų per protingą Užsakovo, vadovaujantis Sutarties 11.6 p., nustatytą terminą;

* + 1. Rangovas daugiau kaip du kartus iš eilės praleido dalies Darbų atlikimo terminą, jei Darbai yra

tęstinio pobūdžio;

* + 1. Rangovas nesilaiko Sutartyje numatyto Darbų atlikimo termino, ir vėlavimas nuo numatyto etapo pabaigos termino yra daugiau nei 30 (trisdešimt) dienų;
    2. Rangovui yra iškeliama bankroto ar restruktūrizavimo byla, arba bankroto procesas vykdomas ne teismo tvarka, inicijuotos priverstinio likvidavimo ar susitarimo su kreditoriais procedūros arba jam vykdomos analogiškos procedūros pagal šalies, kurioje jis registruotas, įstatymus, Užsakovui tampa žinoma apie kitokį priverstinį Rangovo kreditorių teisių įgyvendinimą, galintį turėti esminės įtakos Rangovo galimybėms toliau vykdyti Sutartį ir (ar) dėl Rangovo yra priimamas ir įsiteisėja apkaltinamasis teismo nuosprendis už 2014 m. vasario 26 d. Europos Parlamento ir Tarybos direktyvos 2014/24/ES dėl viešųjų pirkimų, kuria panaikinama Direktyva 2004/18/EB, 57 straipsnio 1 dalyje išvardintuose Europos Sąjungos teisės aktuose apibrėžtus nusikaltimus;
    3. Rangovas pažeidžia šios Sutarties nuostatas, reglamentuojančias konkurenciją, intelektinės nuosavybės ar konfidencialios informacijos valdymą;
    4. Rangovas pažeidžia Sutarties 8.3 p. nuostatas;

15.2.7. Rangovas netaiko arba nebeteko, arba nepratęsė aplinkos apsaugos vadybos sistemos reikalavimų pagal standartą LST EN ISO 14001 arba EMAS, ar kitus aplinkos apsaugos vadybos standartus, pagrįstus atitinkamais Europos arba tarptautinių standartizacijos organizacijų priimtais standartais, ar kitus Rangovo pateiktus lygiaverčius įrodymus nurodytus rangovo pasiūlyme;

15.2.8. Rangovo kvalifikacija tapo nebeatitinkančia šios Sutarties reikalavimų ir šie neatitikimai nebuvo ištaisyti per 14 (keturiolika) dienų nuo kvalifikacijos tapimo neatitinkančia dienos;

15.2.9. yra kitos aplinkybės, numatytos Civilinio kodekso 6.217 straipsnyje.

* 1. Rangovas, prieš 15 (penkiolika) dienų įspėjęs Užsakovą gali nutraukti Sutartį, jei:
     1. Užsakovas ilgiau kaip 30 dienų nevykdo savo sutartinių įsipareigojimų;
     2. Užsakovas stabdo Darbų vykdymą daugiau kaip 90 kalendorinių dienų dėl Sutartyje nenurodytų ir ne dėl Rangovo kaltės atsiradusių priežasčių.
  2. Nutraukus Sutartį dėl bent vienos Sutarties 15.2 p. nurodytų priežasčių, išskyrus 15.2.4 p. numatytą atvejį, Rangovas moka 10 proc. nuo likusios neįvykdytos Sutarties vertės baudą ir turi atlyginti visus Užsakovo patirtus nuostolius, Rangovui nevykdant arba netinkamai vykdant Sutartį.
  3. Rangovas, nepagrįstai nutraukęs Sutartį, moka Užsakovui 10 procentų nuo likusios neįvykdytos Sutarties vertės baudą ir atlygina tiesioginius nuostolius, susijusius su Sutarties nutraukimu. Užsakovui pareiškus reikalavimą atlyginti patirtus nuostolius, baudos suma įskaitoma į nuostolių atlyginimą.
  4. Jei Rangovas nutraukia Sutartį vienašališkai ne dėl Užsakovo kaltės, Užsakovas turi teisę pasinaudoti Sutarties įvykdymo užtikrinimu ir Rangovas atlygina Užsakovui dėl Rangovo kaltės atsiradusius nuostolius kiek jų nepadengia Sutarties įvykdymo užtikrinimas.
  5. Sutartis nutraukiama nenugalimos jėgos (*force majeure*) aplinkybėms užtrukus ilgiau nei 90 (devyniasdešimt) dienų ir abejoms Šalims nesudarius susitarimų dėl šios Sutarties pakeitimo, leidžiančio Šalims toliau vykdyti savo įsipareigojimus.
  6. Nutraukus Sutartį ar jai pasibaigus, lieka galioti šios Sutarties nuostatos, susijusios su atsakomybe bei atsiskaitymais, taip pat visos kitos šios Sutarties nuostatos, kurios, kaip aiškiai nurodyta, išlieka galioti po Sutarties nutraukimo arba turi išlikti galioti, kad ši Sutartis būtų visiškai įvykdyta.
  7. Jei Sutartis nutraukiama anksčiau laiko, Rangovui tik iš dalies įvykdžius sutartinius įsipareigojimus, Užsakovas ir Rangovas įsipareigoja sudaryti atliktų Darbų perdavimo – priėmimo aktą pagal Sutarties nutraukimo dienai atliktus Darbus.
  8. Sutarties nutraukimo įsigaliojimo atveju pagal bet kurį Sutarties sąlygų punktą, Rangovas per Užsakovo nurodytą terminą privalo:
     1. nutraukti visą tolesnį Darbų vykdymą, išskyrus tokį, kurį būtina atlikti dėl gyvybės ar turto išsaugojimo arba dėl darbų saugos reikalavimų;
     2. imtis visų priemonių, siekdamas sumažinti dėl Sutarties nutraukimo jo patiriamus nuostolius;
     3. pašalinti visus Rangovo įrengimus ir kitus daiktus, šiukšles iš statybvietės ir pats palikti statybvietę.
  9. Užsakovo naudai priskaičiuotos Rangovo netesybos yra išskaičiuojamos iš Užsakovo Rangovui mokėtinų lėšų ir (ar) Sutarties įvykdymo užtikrinimo ir (ar) išreikalaujamos kitokiu būdu.
  10. Sutartis taip pat gali būti nutraukta Lietuvos Respublikos viešųjų pirkimų įstatymo 90 straipsnyje nurodytais atvejais ir tvarka.

# KONFIDENCIALI INFORMACIJA

* 1. Šalys susitaria laikyti Sutarties pagrindu viena kitai perduodamą informaciją paslaptyje neterminuotai, neatsižvelgiant į tai, ar ta informacija pateikiama žodžiu ar raštu. Šalys susitaria neatskleisti konfidencialios informacijos jokiai trečiai šaliai be išankstinio raštiško ją pateikusios Šalies sutikimo, o taip pat nenaudoti konfidencialios informacijos asmeniniams ar trečiųjų asmenų poreikiams, išskyrus atvejus, kai tokia informacija turi būti atskleista teisės, finansų ar kitos srities specialistui, ar patarėjui, ar paskolos davėjui.
  2. Visa Užsakovo Rangovui suteikta informacija yra laikoma konfidencialia, nebent Užsakovas raštu patvirtins, kad tam tikra pateikta informacija nėra konfidenciali. Konfidencialia informacija nelaikoma tokia informacija, kuri yra skelbiama ar prieiname viešai, įskaitant informaciją, Užsakovo pateiktą Pirkimo procedūrų vykdymo metu.
  3. Asmuo, kuriam Šalis atskleidžia konfidencialią informaciją, turi prisiimti konfidencialumo įsipareigojimus pagal šios Sutarties nuostatas ir naudoti tokią informaciją tik tam tikslui, kuriam ji buvo suteikta. Sutarties nuostatos dėl konfidencialios informacijos netaikomos informacijai, kuri yra ar tampa prieinama viešai arba gauta atskleidus ar turi būti atskleista pagal Teisės aktų reikalavimus. Kartu su Darbais patiekiamų prekių tiekimo ir naudojimo instrukcijos, kita panašaus pobūdžio informacija taip pat nelaikoma konfidencialia informacija. Šalis, pažeidusi šioje Sutartyje numatytus įsipareigojimus – saugoti konfidencialią informaciją ir jos neatskleisti, privalo atlyginti kitai Šaliai šios Sutarties pažeidimu padarytus nuostolius bei imtis visų protingų veiksmų, kad per trumpiausią laikotarpį ištaisytų tokio atskleidimo pasekmes.
  4. Šalys žino, sutinka ir įsipareigoja neskleisti, negarsinti, neperduoti tretiesiems asmenims konfidencialios informacijos, šia informacija naudotis tik Sutarties įvykdymo tikslui.
  5. Pasibaigus Sutarties galiojimui ar Sutartį nutraukus Rangovas įsipareigoja grąžinti konfidencialią informaciją Užsakovui per 30 dienų.
  6. Šalis, pažeidusi Sutartyje numatytą konfidencialumo pareigą, įsipareigoja pagal pagrįstą kitos Šalies reikalavimą sumokėti 500,00 Eur baudą ir atlyginti visus kitos Šalies patirtus tiesioginius ir netiesioginius nuostolius, kiek jų nepadengia numatyta bauda.

# ŠALIŲ ATSAKOMYBĖ

* 1. Už savo sutartinių įsipareigojimų nevykdymą ar netinkamą vykdymą Šalys atsako šioje Sutartyje ir Teisės aktuose nustatyta tvarka.
  2. Jei Rangovas nutraukia visus ar dalį Sutartyje numatytų Darbų be pateisinamos priežasties, Užsakovas turi teisę pasinaudoti Sutarties įvykdymo užtikrinimu.
  3. Jeigu Rangovas, suderintu su Užsakovu laiku nepašalina defektų, Užsakovo nustatytų per garantinį terminą, jis atlygina Užsakovo išlaidas, susijusias su defektų šalinimu.
  4. Jei Užsakovas pasinaudoja Sutarties įvykdymo užtikrinimu, Rangovas, siekdamas toliau vykdyti Sutarties įsipareigojimus, privalo per 10 (dešimt) darbo dienų pateikti Užsakovui naują Sutarties įvykdymo užtikrinimą Pirkimo dokumentuose nustatytomis sąlygomis.
  5. Rangovas privalo atlyginti tretiesiems asmenims nuostolius, kuriuos jie patirs dėl Rangovo neveikimo ar netinkamo veikimo ar kitokio Sutarties pažeidimo. Rangovas privalo atlyginti Užsakovui visus nuostolius, kuriuos pastarasis patirs dėl trečiųjų asmenų tiesioginių reikalavimų, kylančių iš Rangovo įsipareigojimų pagal šią Sutartį pažeidimo, įvykdymo.
  6. Rangovas ir Užsakovas susitaria, kad kilus teisminiam ginčui dėl neapmokėjimo už Darbus, Rangovas gali reikalauti priteisti ne daugiau kaip 5 (penkių) procentų metines palūkanas nuo neapmokėtos sumos, kaip tai numato Civilinio kodekso 6.210 straipsnio 1 dalis.
  7. Jei Rangovas per 3 (tris) darbo dienas nuo rašytinio Užsakovo nurodymo be pateisinamos priežasties nepradeda vykdyti Darbų ir / ar nepateikia Užsakovui Sutarties įvykdymo užtikrinimo (jeigu Sutarties įvykdymo užtikrinimas reikalaujamas pagal Pirkimo ir Sutarties sąlygas~~)~~, Rangovas moka Užsakovui 500 Eur baudą.
  8. Rangovui nustatoma **500 Eur** vertės bauda už Sutarties 8.4.4 p. nustatytų reikalavimų pažeidimus.
  9. Sutarties pagrindu Šalies privalomos mokėti netesybos turi būti sumokėtos per 30 (trisdešimt) dienų nuo pareiškimo apie netesybas dienos.
  10. Nuostolių atlyginimas ir netesybų sumokėjimas neatleidžia Šalies nuo Sutarties nuostatų tinkamo vykdymo.
  11. Šalis atleidžiama nuo civilinės atsakomybės, jei ji įrodo, kad Sutartis neįvykdyta dėl aplinkybių, kurių ji negalėjo kontroliuoti bei protingai numatyti Sutarties sudarymo metu, ir kad negalėjo užkirsti kelio šių aplinkybių ar jų pasekmių atsiradimui (nenugalimos jėgos aplinkybės). Šalys nenugalimos jėgos (*force majeure*) aplinkybes supranta taip, kaip jas reglamentuoja Civilinio kodekso 6.212 straipsnis. Apie šių aplinkybių atsiradimą Šalis kitą Šalį privalo informuoti per 3 (tris) darbo dienas nuo sužinojimo (arba turėjimo sužinoti) apie jų atsiradimą. Šalių įsipareigojimų vykdymas atidedamas nenugalimos jėgos aplinkybių egzistavimo laikotarpiui.

# GINČŲ SPRENDIMAS IR TEISMINGUMAS

* 1. Visi ginčai, kylantys iš Sutarties ar susiję su ja, jos pažeidimu, nutraukimu ar negaliojimu, šios Sutarties sąlygų nevykdymu arba netinkamu vykdymu, turi būti sprendžiami derybų keliu.
  2. Nepavykus ginčo išspręsti derybomis per 30 (trisdešimt) kalendorinių dienų nuo derybų pradžios ir nesusitarus dėl papildomo termino, ginčas galutinai sprendžiamas Lietuvos Respublikos teismuose pagal Užsakovo buveinės vietą. Derybų pradžia laikoma diena, kurią viena iš Šalių pateikė prašymą raštu kitai Šaliai su siūlymu pradėti derybas.

# SUSIRAŠINĖJIMAS

* 1. Visi su Sutartimi susiję pranešimai, prašymai, kiti dokumentai yra siunčiami ar bet koks kitas susirašinėjimas tarp Šalių yra vykdomas elektroniniu paštu, įteikiant Užsakovo ar Rangovo atstovams asmeniškai ir pasirašytinai ar siunčiant registruotu ar kurjerių (pasiuntinių) paštu kiekvienam iš jų.
  2. Užsakovo kontaktiniai asmenys, kurie bus atsakingi už šios Sutarties vykdymą, Sutarties ir jos pakeitimų paskelbimą: Statybos ir infrastruktūros skyriaus vyr. specialistė Ernesta Žiaunienė, tel.   
     +370 45 46 89 50, el. p. [ernesta.ziauniene@panrs.lt](mailto:ernesta.ziauniene@panrs.lt).
  3. Rangovo kontaktiniai asmenys, kurie bus atsakingi už šios Sutarties vykdymą: [*nurodomo kontaktiniai asmenys, jų telefonai, el. pašto adresai ir kt. reikalinga informacija*].
  4. Jei pasikeičia nurodyti Šalies duomenys, ši Šalis turi informuoti kitą Šalį, pranešdama ne vėliau kaip per 3 (tris) darbo dienas nuo jų pasikeitimo momento. Jei Šalis nesilaiko šių reikalavimų, ji neturi teisės į pretenziją ar atsiliepimą, jei kitos Šalies veiksmai, atlikti remiantis paskutiniais žinomais jai duomenimis, prieštarauja Sutarties sąlygoms arba ji negavo jokio pranešimo, išsiųsto pagal tuos duomenis.

# ASMENS DUOMENŲ TVARKYMAS

* 1. Sudarydamos šią Sutartį Šalys patvirtina, kad supranta, jog nuo 2018 m. gegužės 25 d. yra tiesiogiai taikomas 2016 m. balandžio 27 d. priimtas Europos Parlamento ir Tarybos reglamentas (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo (toliau – Reglamentas). Šalys patvirtina, kad jeigu siekiant užtikrinti tinkamą Sutarties vykdymą bus tvarkomi asmens duomenys, Šalys įsipareigoja sudaryti atskirą susitarimą dėl duomenų tvarkymo, kuriuo nustato duomenų tvarkymo dalyką ir trukmę, duomenų tvarkymo pobūdį ir tikslą, asmens duomenų rūšis ir duomenų subjektų kategorijas bei duomenų valdytojo prievoles ir teises.
  2. Jeigu poreikis tvarkyti asmens duomenis paaiškėja po Sutarties sudarymo, Šalys įsipareigoja nedelsiant sudaryti papildomą susitarimą dėl duomenų tvarkymo prie Sutarties ir imtis kitų būtinų priemonių siekiant užtikrinti atitiktį Reglamento reikalavimams. Šalys pripažįsta, kad papildomo susitarimo dėl duomenų tvarkymo pasirašymas nebus laikomas esminiu šios Sutarties sąlygų pakeitimu.

# INTELEKTINĖS NUOSAVYBĖS TEISĖS

20.1. Visi rezultatai ir su jais susijusios teisės, įgytos vykdant Sutartį, įskaitant intelektinės nuosavybės teises, išskyrus asmenines neturtines teises į intelektinės veiklos rezultatus, yra Užsakovo nuosavybė.

* 1. Jei Sutartyje nenustatyta kitaip, Rangovas garantuoja nuostolių atlyginimą Užsakovui dėl bet kokių reikalavimų, kylančių dėl intelektinės nuosavybės teisių pažeidimo ar įtariamo jų pažeidimo, išskyrus atvejus, kai toks pažeidimas atsiranda dėl Užsakovo kaltės.

# KITOS SUTARTIES SĄLYGOS

* 1. Rangovas neturi teisės perduoti savo įsipareigojimų pagal šią Sutartį trečiajam asmeniui be raštiško Užsakovo sutikimo.
  2. Visus Šalių tarpusavio santykius, atsirandančius iš šios Sutarties ir neaptartus jos sąlygose, reglamentuoja Teisės aktai.
  3. Jeigu kuri nors šios Sutarties nuostata yra ar tampa iš dalies ar visiškai negaliojančia, ji nedaro negaliojančiomis likusių šios Sutarties nuostatų. Tokiu atveju Šalys susitaria dėti visas pastangas, kad negaliojanti nuostata būtų pakeista teisiškai veiksminga norma, kuri, kiek įmanoma, turėtų tą patį rezultatą, kaip ir pakeistoji norma.
  4. Ši Sutartis sudaryta lietuvių kalba dviem vienodą teisinę galią turinčiais egzemplioriais, jeigu pasirašoma fiziniais parašais, arba vienu egzemplioriumi, jei pasirašoma saugiu elektroniniu parašu.

# PRIEDAI

* 1. Kiekvienas šios Sutarties priedas yra neatskiriama jos dalis. Kiekviena Šalis gauna po vieną kiekvieno Sutarties priedo egzempliorių.
  2. šios Sutarties priedas yra neatskiriama jos dalis. Kiekviena Šalis gauna po vieną kiekvieno Sutarties priedo egzempliorių.
  3. Prie Sutarties pridedami šie priedai:
     1. Priedas Nr. 1. Techninė specifikacija;
     2. Priedas Nr. 2. Atliktų darbų ir išlaidų apmokėjimo pažyma (forma Nr. 3).

# ŠALIŲ REKVIZITAI

|  |  |
| --- | --- |
| **UŽSAKOVAS:**  Panevėžio rajono savivaldybės administracija  Vasario 16-osios g. 27, Panevėžys  Tel. +370 45 58 29 48  A. s. LT214010041200050054  Luminor Bank AS Lietuvos skyrius  Banko kodas 40100  Juridinio asmens kodas 188774594 | **RANGOVAS:**  Pavadinimas]  [Adresas]  Tel. [telefono numeris]  A. s. [sąskaitos numeris]  [Bankas]  Banko kodas [kodas]  Juridinio asmens kodas [kodas]  PVM mokėtojo kodas [kodas] |

**Šalys šią Sutartį perskaitė, suprato ir, kaip visiškai atitinkančią jų valią ir ketinimus, pasirašė:**

|  |  |
| --- | --- |
| **Užsakovas:** | **Rangovas:** |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (pareigos, vardas, pavardė, parašas)  A. V.  Pasirašymo data 20\_\_\_ m. \_\_\_\_\_\_\_\_\_\_\_ d. | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (pareigos, vardas, pavardė, parašas)  A. V.  Pasirašymo data 20\_\_\_ m. \_\_\_\_\_\_\_\_\_\_\_ d. |

Sutarties 1 priedas „Techninė specifikacija“

|  |  |  |  |  |  |  |
| --- | --- | --- | --- | --- | --- | --- |
| Sutarties 2 priedas „Atliktų darbų ir išlaidų apmokėjimo pažyma (forma Nr. 3)“ | | | | | | |
|  | | | | | | |
| **ATLIKTŲ DARBŲ PAŽYMA** | | | | | | |
| **Nr. \_\_\_\_** | | | | | | |
| \_\_\_\_\_\_\_\_\_\_\_\_\_ | | | | | | |
| **Data** | | | | | | |
|  | | | | | | |
| Eil.  Nr. | Darbų grupių (etapų) pavadinimas | Sutartinė darbo (etapo) kaina, be PVM | Atliktų darbų grupės (etapo) dalis iki ataskaitinio laikotarpio | | Atlikta darbų per ataskaitinį laikotarpį | |
| % | Suma | % | Suma |
| 1 |  |  |  |  |  |  |
| **Suma be PVM:** | |  |  |  |  |  |
| ***PVM, [tarifas] %:*** | |  |  |  |  |  |
| **Suma su PVM:** | |  |  |  |  |  |

|  |  |
| --- | --- |
| Užsakovo atstovas | Rangovo atstovas |
| Vardas, pavardė: | Vardas, pavardė: |
| Pareigos: | Pareigos: |
| Parašas | Parašas |
| 20\_ m.                            d. | 20\_ m.                            d. |
|  |  |
| A.V. | A.V. |